

Република Србија

Аутономна Покрајина Војводина

Општинска управа општине Оџаци

**Одељење за урбанизам, стамбено-комуналне и**

**имовинско-правне послове**

Број: **ROP-ODZ-7847-CPI-2/2019**

Заводни број: 351-169/2019-01

Дана: 19.06.2019.године

ОЏАЦИ

Одељење за урбанизам, стамбено-комуналне и имовинско-правне послове Општинске управе општине Оџаци, поступајући по захтеву „Промел“ доо Ратково, улица Ратка Павловића број 61а, поднетом преко пуномоћника Стаменковић Ненада из Оџака, ул. Лоле Рибара бр. 9, за издавање грађевинске дозволе, на основу члана 8ђ. и 134. Закона о планирању и изградњи („Сл.гласник РС“, број 72/09, 81/09, 24/2011, 121/2012, 42/2013, 50/2013, 98/2013, 132/2014, 145/14, 83/18 и 31/19), члана 16. и 17. Правилника о спровођењу поступка обједињене процедуре електронским путем („Сл.гласник РС“, брoj 113/2015, 96/2016 и 120/2017), члана 81. став 1. тачка 3. Статута општине Оџаци („Сл. лист општине Оџаци“, број 2/19), члана 19. Одлуке о организацији Општинске управе општине Оџаци („Службени лист општине Оџаци“, број 20/2017) и члана 136. Закона о општем управном поступку („Службени гласник РС“, број 18/16 и 85/18 аутентично тумачење), доноси:

**Р Е Ш Е Њ Е**

**О ГРАЂЕВИНСКОЈ ДОЗВОЛИ**

**ИЗДАЈЕ СЕ грађевинска дозвола инвеститору, „Промел“ доо Ратково, улица Ратка Павловића број 61а, за изградњу стамбено-пословног објекта П+0 и П+1,** на катастарским парцелама број **2142 и 2143 к.о. Ратково**, укупне површине 2327 m2.

20,07 % објекта је категорије А, класификационе ознаке 111011; 20,07% објекта је категорије Б, класификационе ознаке 123001 и 59,86% објекта је категорије Б, класификационе ознаке 125101.

Димензије објекта су 2,5 х 4,0 +10,25 х 12,0 + 40,0 х 10,0 m, максималне висине 7,88 m.

Укупна БРГП надземно је 654,96 m2, укупна бруто изграђена површина објекта је 654,96 m2. Укупна нето површина објекта је 579,87 m2.

Одобрава се инвеститору уклањање објекта број 1 на катастарској парцели број 2142 к.о. Ратково, бруто површине 109 m².

Предрачунска вредност радова износи 18.330.600,00 динара (изградња) + 654.000,00 динара (рушење), укупно 18.984.600,00 динара без ПДВ-а.

Саставни део овог Решења чине:

* Локацијски услови број ROP-ODZ-7847-LOC-1/2019 од 03.05.2019.године;
* Извод из пројекта за грађевинску дозволу са главном свеском, израђен од стране Пројектни биро „Свод”, под бројем ПГД 197-05/2019 мај 2019., одговорно лице пројектанта Ненад Стаменковић, одговорни пројектант Ненад Стаменковић, дипл.инж.грађ., лиценца ИКС број 311 057 803;
* Техничка контрола пројектне документације израђена под бројем Р 192/2019 од 15.06.2019. године од стране агенције „БМ-СИСТЕМ“ Оџаци, одговорно лице Мирослав Бобинац, вршилац техничке контроле Мирослав Бобинац дипл.инж.грађ. лиценца ИКС број 311 С088 05;
* Пројекат за грађевинску дозволу израђен од стране Пројектни биро „Свод”, под бројем ПГД 197-05/2019 мај 2019., одговорно лице пројектанта Ненад Стаменковић, главни пројектант Ненад Стаменковић, дипл.инж.грађ., лиценца ИКС број 311 057 803 и
* Елаборат о енергетској ефикасности број ЕЕ 93-05/19 израђен од стране Пројектни биро „Свод“ Оџаци, одговорни пројектант Ненад Стаменковић, дипл.инж.грађ., лиценца број 381 009 712.

Обавезује се инвеститор да најкасније до пријаве почетка извођења радова изврши уплату доприноса за уређивање грађевинског земљишта у износу од **67.332,00** динара у складу са обрачуном издатим од стране Општинске управе Оџаци, Одељења за инвестиције и јавне набавке, под бројем 03-26-12-1/2019-06 од 19.06.2019.године. Доприноси се уплаћују на жиро рачун број 840-741538843-29 с позивом на број 97 2808677999.

Обавезује се инвеститор да најкасније осам дана пре почетка извођења радова, пријави почетак грађења објекта, органу надлежном за издавање грађевинске дозволе.

Грађевинска дозвола за објекат описан у ставу 1. диспозитива престаје да важи ако се не отпочне са грађењем објекта, односно извођењем радова, у року од три године од дана правоснажности овог Решења.

Грађевинска дозвола за објекат описан у ставу 1. диспозитива престаје да важи ако се у року од **пет** година од дана правоснажности решења којим је издата грађевинска дозвола, не изда употребна дозвола.

Обавезује се инвеститор да пре подношења захтева за издавање употребне дозволе изврши спајање катастарских парцела број 2142 и 2143 к.о. Ратково.

Орган надлежан за издавање ове грађевинске дозволе не упушта се у оцену техничке документације која чини саставни део грађевинске дозволе, те у случају штете настале као последица примене исте, за штету солидарно одговарају пројектант који је израдио и прописао техничку документацију, вршилац техничке контроле и инвеститор.

**О б р а з л о ж е њ е**

„Промел“ доо Ратково, улица Ратка Павловића број 61а, преко пуномоћника Стаменковић Ненада из Оџака, поднео је захтев, за издавање грађевинске дозволе за изградњу објекта ближе описаног у диспозитиву овог Решења.

Уз захтев за издавање грађевинске дозволе је приложено:

* Извод из пројекта за грађевинску дозволу са главном свеском, израђен од стране Пројектни биро „Свод”, под бројем ПГД 197-05/2019 мај 2019., одговорно лице пројектанта Ненад Стаменковић, одговорни пројектант Ненад Стаменковић, дипл.инж.грађ., лиценца ИКС број 311 057 803;
* Техничка контрола пројектне документације израђена под бројем Р 192/2019 од 15.06.2019.године од стране агенције „БМ-СИСТЕМ“ Оџаци, одговорно лице Мирослав Бобинац, вршилац техничке контроле Мирослав Бобинац дипл.инж.грађ. лиценца ИКС број 311 С088 05;
* Пројекат за грађевинску дозволу израђеног од стране Пројектни биро „Свод”, под бројем ПГД 197-05/2019 мај 2019., одговорно лице пројектанта Ненад Стаменковић, главни пројектант Ненад Стаменковић, дипл.инж.грађ., лиценца ИКС број 311 057 803 који чини Главна свеска- 0, Пројекат архитектуре -1; Пројекат конструкције-2/1 и Пројекат рушења-10.
* Елаборат о енергетској ефикасности број ЕЕ 93-05/19 израђен од стране Пројектни биро „Свод“ Оџаци, одговорни пројектант Ненад Стаменковић, дипл.инж.грађ., лиценца број 381 009 712
* Графичке прилози техничке документације у dwg формату;
* Kатастарско топографски план;
* Препис листа непокретности број 2688 к.о.Ратково;
* Пуномоћ за подношење захтева и
* Доказ о уплати прописане таксе и накнаде за Централну евиденцију

Како је уз захтев за издавање грађевинске дозволе поднета сва потребна документација из члана 135. Закона о планирању и изградњи („Службени гласник РС“, број 72/2009, 81/2009-исп, 24/2011, 121/2012, 42/2013-УС, 50/2013-УС, 98/2013-УС, 131/2014, 145/2014, 83/18 и 31/19) и члана 16. Правилника о спровођењу поступка обједињене процедуре електронским путем („Сл.гласник РС“, брoj113/2015, 96/2016 и 120/2017), решено је као у диспозитиву.

**ПОУКА О ПРАВНОМ ЛЕКУ**: Против овог решења може се изјавити жалба у року од 8 дана од дана пријема истог, кроз Централни информациони систем за електронско поступање у оквиру обједињене процедуре, Покрајинском секретаријату за eнергетику, грађевину и саобраћај у Новом Саду, ул. Булевар Михајла Пупина број 16.

Руководилац Одељења,

Татјана Стаменковић, дипл.инж.грађ.